En un periodo de dos sieglos Cosuenda habría triplicau ampliament os suyos efectivos humans, mientres que a mayoría d'as localidatz d'a sesma de Langa presentaban uns incrementos muito mas modestos. Tant solament Torralbilla aconseguiba unas taxas de creiximiento aproximadas, pero, en tractar-se d'una localidat que partiba d'un libel poblacional muito mas baixo, o suyo aumento real, 36 vecins, yera a gran distancia d'o de Cosuenda, que heba estau de 182 vecins. O contraste entre Cosuenda y o conchunto d'a sesma de Langa ye d'o tot significativo: en o primer caso l'aumento habría estau de l'orden d'o 256%, en o segundo tant solament d'o 60%. Excluida a propia Cosuenda, o contraste ye encara mayor: a resta de localidatz habría creixiu tant solament en un porcentaje d'o 41%.